Летни олимпийски игри 1960
XVII летни олимпийски игри се провеждат в Рим, Италия от 25 август до 11 септември 1960 г. Другите градове кандидатирали се за домакини са Лозана, Детройт, Будапеща, Брюксел, Мексико и Токио.

Олимпийските игри са посетени от 197 000 туристи, от които 148 000 от чужбина.

Важни моменти 
 Съветските гимнастици печелят 15 от 16 възможни медала в този спорт.

 Бъдещият крал на Гърция - Константин II печели златен медал във ветроходството.

 Фехтовачът Аладар Геревич от Унгария печели шестия си последователен златен медал.

 Американката Вилма Рудолф, която в миналото е страдала от полиомиелит спечелва три златни медала в леката атлетика.

 Етиопецът Абебе Бикила печели маратона и става първият африканец олимпийски шампион.

 Касиус Клей, който по-късно става Мохамед Али печели злато в бокса.

 Мъжкият гимнастически отбор на Япония печели един от петте си поредни златни медала. Успешната им серия завършва на игрите през 1976 в Монреал.

 РЮА участва на олимпиада за последен път под режима на апартейд. След тази олимпиада им е забранено да участват. Страната се завръща през 1992 когато режима на управление се променя.

 Шведският гребец Герт Фредриксон печели шестия си златен медал.

 Датският колоездач Кнуд Енемарк колабира по време на състезание поради въздействието на амфетамини и по-късно умира в болницата на Рим. Това е вторият смъртен случай по време на олимпиада. На олимпиадата през 1912 в Стокхолм умира маратонецът Франсиско Лазаро.

 Австралийският атлет Хърб Елиът печели състезанието на 1500 метра гладко бягане като тотално доминира над съперниците си.

 Американецът Рафър Джонсън побеждава най-големия си съперник и приятел Янг Чуан-куанг в десетобоя.

 Американецът Питър Камехо, който през 2004 се кандидатира за вицепрезидент участва във ветроходството за Венецуела.

 Армин Хари поставя нов световен рекорд на 100 метра гладко бягане – 10.2 секунди.

 Югославия побеждава Дания с 3-1 на финала на футболния турнир.

 За пръв път Индия не успява да спечели златото в хокея. Страната е надвита от Пакистан. Преди това поражение Индия има 6 златни медала от предишни олимпиади.

 Кралица Софиа от Испания се състезава за Гърция във ветроходството.

Медали

Българско представяне

Злато 
 Димитър Добрев – борба

Сребро 
 Кралю Бимбалов – борба
 Неждет Залев – борба
 Станчо Иванов – борба

Бронз 
 Велик Капсъзов – спортна гимнастика, халки
 Динко Петров – борба
 Еньо Вълчев – борба

Олимпийски спортове

Източници

Външни препратки 
 Страница на МОК за игрите през 1960